ai4bharat/Pralekha huggingface dataset:
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ప్రభుత్వ మంత్రిత్వ శాఖలు & విభాగాలు కాకుండా సంస్థలు ఆధార్ ధ్రువీకరణ చేసేందుకు తోడ్పడే నియమ నిబంధనలను ప్రతిపాదించిన ఎంఇఐటివై
పౌరుల జీవన సౌలభ్యం, మెరుగైన సేవలు అందుకునేలా ప్రోత్సహించడం లక్ష్యం
సాధారణ ప్రజలు, భాగస్వాముల నుంచి సవరణలపై అభిప్రాయాలకు ఆహ్వానం
ఆధార్ను ప్రజలకు అనుకూలంగా , పౌరుల జీవన సౌలభ్యతకు, సేవలను మెరుగ్గా అందుకునేలా మార్చడానికి ఎలక్ట్రానిక్స్ & ఇన్ఫర్మేషన్ టెక్నాలజీ మంత్రిత్వ శాఖ  ప్రభుత్వ మంత్రిత్వ శాఖలు, విభాగాలు కాకుండాఇతర సంస్థల ద్వారా ఆధార్ ధృవీకరణను సాధ్యం చేసేందుకు నియమ, నిబంధనలను ప్రతిపాదించింది.
ఆధార్  చట్టం, 2016కు 2019లో చేసిన సవరణ ద్వారా, భారత విశిష్ట గుర్తింపు ప్రాధికార సంస్థ  కనుక సంస్థలు గోప్యతకు, నిబంధనలను నిర్దేశించిన భద్రతకు సంబంధించిన ప్రమాణాలకు అనుగుణంగా ఉన్నట్టు సంతృప్తి చెందినా, లేక ధ్రువీకరణ సేవలు అందించేందుకు చట్టం అనుమతించినా లేక ఒక నిర్ధిష్ట ప్రయోజనం కోసం ధ్రువీకరణను కోరుతున్నా దానిని నిర్వహించేందుకు ఆ సంస్థలను అనుమతిస్తారు.
ప్రస్తుతం, , ప్రభుత్వ నిధుల నష్టాలను నిరోధించడం, ఆవిష్కరణకు తోడ్పడడం, జ్ఞాన వ్యాప్తి కోసం వంటి సుపరిపాలన ప్రయోజనాల కోసం ప్రభుత్వ మంత్రిత్వ శాఖలు, విభాగాలను  నిబంధనలు, 2020 కింద ఆధార్ ధ్రువీకరణ చేపట్టేందుకు అనుమతిస్తున్నారు.
ఇప్పుడు, ప్రభుత్వ మంత్రిత్వ శాఖ లేదా విభాగం కాని సంస్థ ఏదైనా ఈవన సౌలభ్యాన్ని ప్రోత్సహించేందుకు, సేవలను మెరుగ్గా అందుకునేందుకు లేదా సుపరిపాలకు హామీ ఇచ్చేందుకు డిజిటల్ ప్లాట్ఫాంలను ఉపయోగించేందుకు లేదా సామాజిక సంక్షేమ ప్రయోజనాల దుర్వినియోగాన్ని నిరోధించేందుకు లేదా ఆవిష్కరణకు, జ్ఞాన వ్యాప్తికి తోడ్పడేందుకు ఆధార్ ధ్రువీకరణను ఉపయోగించాలని కోరినప్పుడు, ఆ సంస్థ పైన పేర్కొన్న ప్రయోజనాలలో ఒక దాని కోసం కోరడాన్ని, అది ప్రభుత్వానికి ఏ రకంగా ప్రయోజనకరమో సమర్ధించుకుంటూ ప్రతిపాదనను రూపొందించి దానిని సంబంధిత మంత్రిత్వ శాఖ లేదా విభాగానికి అందించాలి. అది కేంద్ర ప్రభుత్వానికి సంబంధించిన అంశమైతే కేంద్ర మంత్రిత్వ శాఖ లేదా విభాగానికి, రాష్ట్రానికి చెందినది అయితే రాష్ట్ర శాఖకు, విభాగానికి సమర్పించాలి. సమర్పించిన ప్రతిపాదన పేర్కొన్న ప్రయోజనాన్ని నెరవేరుస్తుందని, అది ప్రభుత్వ ప్రయోజనాలకు అనుకూలంగా ఉందని మంత్రిత్వ శాఖ/ విభాగం భావిస్తే, ఆ ప్రతిపాదనకు తన అభిప్రాయాలను జతపరచి ఎంఇఐటివైకి పంపుతుంది.
ప్రతిపాదిత సవరణను మంత్రిత్వ శాఖ వెబ్సైట్లో ఉంచడం జరిగింది, సాధారణ ప్రజలు, భాగస్వాముల నుంచి వ్యాఖ్యలను కోరడం జరుగుతోంది. నిబంధనలలో ప్రతిపాదిత సవరణలకు సంబంధించిన లింక్ -
https://www.meity.gov.in/content/draft-amendments-aadhaar-authentication-good-governance-rules-2020-enable-performance.
ప్రజలు తమ అభిప్రాయాలను మైగవ్  ప్లాట్ఫాంలో 5 మే 2023నాటికి సమర్పించాలి.
ఉక్కు మంత్రిత్వ శాఖ
వివిధ రంగాలలో రీ సైకిల్ చేసిన ఉక్కు వినియోగం
దేశంలో నిర్మాణం, ఆటోమొబైల్ ,మౌలిక సదుపాయాల కల్పన లాంటి వివిధ రంగాలలో రీ-సైకిల్ చేసిన ఉక్కు వినియోగం దాదాపు 30 మిలియన్ టన్నుల  వరకు ఉంది. .
భారతదేశంలో ఉక్కు రంగంలో వినియోగిస్తున్న ముడి సరకు లో ఉక్కు తుక్కు వినియోగం 25% వరకు ఉంది.
మెటీరియల్ రీసైక్లింగ్ అసోసియేషన్ ఆఫ్ ఇండియా ప్రపంచవ్యాప్తంగా ఉన్న రీసైక్లర్లతో సమావేశాలను నిర్వహించి వారు ఒక ఉమ్మడి వేదికపైకి వచ్చేలా చేసింది. రీసైక్లింగ్ వ్యాపారాన్ని భారతదేశానికి తీసుకురావడంలో సహాయపడుతుంది. రీసైక్లింగ్ ప్రయోజనాలు, పర్యావరణం పై రీసైక్లింగ్ చూపించే సానుకూల ప్రభావం గురించి అవగాహన కల్పిస్తోంది.
కేంద్ర ఉక్కు, గ్రామీణాభివృద్ధి శాఖ సహాయ మంత్రి శ్రీ ఫగ్గన్ సింగ్ కులస్తే ఈరోజు రాజ్యసభలో ఒక ప్రశ్నకు లిఖితపూర్వకంగా ఇచ్చిన సమాధానంలో ఈ సమాచారాన్ని అందించారు
హోం మంత్రిత్వ శాఖ
ప్రధాన మంత్రి శ్రీ నరేంద్ర మోదీకి కేంద్ర హోం మరియు సహకారశాఖ మంత్రి శ్రీ అమిత్ షా హృదయపూర్వక జన్మదిన శుభాకాంక్షలు తెలియజేసారు మరియు ఆయన దీర్ఘాయువు మరియు మంచి ఆరోగ్యం కోసం ప్రార్థించారు
ప్రధాన మంత్రి శ్రీ నరేంద్ర మోదీ తన దార్శనికత, అవిశ్రాంత కృషి మరియు నిస్వార్థ సేవతో కోట్లాది ప్రజల జీవితాల్లో శ్రేయస్సు మరియు విశ్వాసాన్ని తీసుకువచ్చారు.
నాయకత్వం, సున్నితత్వం మరియు కృషి యొక్క అద్వితీయ కలయిక శ్రీ నరేంద్ర మోదీలో ఉన్నాయి.
కోవిడ్-19 వ్యాక్సిన్ అభివృద్ధిలో గానీ, చంద్రయాన్-3 విజయంలో గానీ, మన దేశ ప్రయత్నాల స్థాయిని పరిధిని శ్రీ నరేంద్ర మోదీ పెంచారు. నేడు మన త్రివర్ణ పతాకం ప్రపంచవ్యాప్తంగా సగర్వంగా ఎగురుతోంది.
ప్రధాన మంత్రి శ్రీ నరేంద్ర మోదీ ప్రతి భారతీయుని హృదయంతో అనుసంధానించడంతోపాటు దేశాభివృద్ధితో వారిని అనుసంధానం చేయడం చరిత్రలో అపూర్వమైన కార్యక్రమాన్ని నిర్వహించారు.
దేశంలోని లక్షలాది మంది నిరుపేద ప్రజలను పేదరికం నుండి విముక్తం చేసి వారి జీవితాల్లో మార్పు తీసుకురావాలనే ఆయన సంకల్పం కారణంగా శ్రీ మోదీని ఈ రోజు 'దీన్మిత్ర' అని పిలుస్తారు.
మన దేశపు ప్రాచీన వారసత్వం ఆధారంగా గొప్ప మరియు స్వావలంబన కలిగిన భారతదేశానికి బలమైన పునాదిని నెలకొల్పేందుకు కృషి చేసిన శ్రీ నరేంద్ర మోదీ నవ భారతదేశానికి రూపశిల్పి.
అది ఒక సంస్థ అయినా లేదా ప్రభుత్వమైనా మనమ
ప్రధాన మంత్రి శ్రీ నరేంద్ర మోదీకి కేంద్ర హోం మరియు సహకార మంత్రి శ్రీ అమిత్ షా హృదయపూర్వక జన్మదిన శుభాకాంక్షలు తెలియజేసారు. మరియు ఆయనకు దీర్ఘాయువు మరియు మంచి ఆరోగ్యం లభించాలని ప్రార్థించారు. తన దార్శనికత, అవిశ్రాంత కృషి మరియు నిస్వార్థ సేవతో లక్షలాది మంది జీవితాల్లో శ్రేయస్సు మరియు విశ్వాసాన్ని తీసుకువచ్చిన దేశం యొక్క ప్రముఖ ప్రధాన మంత్రి శ్రీ నరేంద్ర మోదీకి నా హృదయపూర్వక శుభాకాంక్షలు తెలియజేస్తున్నాను అని శ్రీ అమిత్ షా తన ఎక్స్ పోస్ట్లలో పేర్కొన్నారు. అలాగే ఆయన దీర్ఘాయుష్షు, మంచి ఆరోగ్యం కోసం భగవంతుడిని ప్రార్థిస్తున్నానని తెలిపారు.
కేంద్ర హోం మంత్రి మరియు సహకార మంత్రి మాట్లాడుతూ శ్రీ నరేంద్ర మోదీ నాయకత్వం, సున్నితత్వం మరియు కృషిల అద్వితీయ కలయిక అని అన్నారు. కొవిడ్-19 వ్యాక్సిన్ అభివృద్ధిలో అయినా లేదా చంద్రయాన్-3 విజయంలో అయినా అయన మన దేశ స్థాయిని మరియు పరిధిని మార్చారని..తద్వారా నేడు మన త్రివర్ణ పతాకం ప్రపంచవ్యాప్తంగా సగర్వంగా ఎగురుతోందని చెప్పారు.
ప్రధాన మంత్రి శ్రీ నరేంద్ర మోదీ ప్రతి భారతీయుని హృదయంతో అనుసంధానించారని, దేశాభివృద్ధితో వారిని అనుసంధానం చేయడంచతో చరిత్రలో అపూర్వమైన కార్యక్రమాన్ని నిర్వహించారని శ్రీ అమిత్ షా అన్నారు. దేశంలోని లక్షలాది మంది నిరుపేదలను పేదరికం నుండి విముక్తం చేసి, వారి జీవితాల్లో మార్పు తీసుకురావాలనే ఆయన సంకల్పం కారణంగా శ్రీ మోదీని ఈరోజు 'దీన్మిత్ర' అని పిలుస్తారని తెలిపారు.
కేంద్ర హోం మరియు సహకార మంత్రి మాట్లాడుతూ శ్రీ నరేంద్ర మోదీ నవ భారతదేశానికి రూపశిల్పి అని, మన దేశ ప్రాచీన వారసత్వం ఆధారంగా ఒక గొప్ప మరియు స్వావలంబన భారతదేశం కోసం బలమైన పునాదిని నెలకొల్పడానికి కృషి చేశారని చెప్పారు. అది ఒక సంస్థ అయినా లేదా ప్రభుత్వం అయినా మనమందరం శ్రీ మోదీ యొక్క 'నేషన్ ఫస్ట్' విధానం నుండి ప్రేరణ పొందామమని అలాంటి అపూర్వ నాయకుడి మార్గదర్శకత్వంలో దేశానికి సేవ చేసే అవకాశం రావడం తన అదృష్టమని పేర్కొన్నారు.
స్వాతంత్య్ర సమరయోధులు ఊహించిన విధంగా ప్రధాన మంత్రి శ్రీ నరేంద్ర మోదీ నాయకత్వంలో గత 9 సంవత్సరాలుగా భారతదేశం నిర్మితమవుతోందని శ్రీ అమిత్ షా అన్నారు. ప్రధాన మంత్రి శ్రీ నరేంద్ర మోదీ జన్మదినం సందర్భంగా ఆయన ఎక్స్ లో ఒక వీడియోను కూడా పంచుకున్నారు.
సాంఘిక న్యాయం, మరియు సాధికారత మంత్రిత్వ శాఖ
ఎస్సీలలో అంతర్గత రిజర్వేషన్ డిమాండ్
ఆంధ్రప్రదేశ్ మరియు తెలంగాణ రాష్ట్రాలు తమ శాసనసభ ఆమోదించిన తీర్మానం కాపీని పంపినప్పుడు షెడ్యూల్డ్ కులాల ఉప-వర్గీకరణ కోసం అభ్యర్థించాయి. జస్టిస్ ఉషా మెహ్రా నేతృత్వంలో ఆంధ్రప్రదేశ్లో షెడ్యూల్డ్ కులాల ఉప-వర్గీకరణ సమస్యను పరిశీలించడానికి జాతీయ కమిషన్ ఏర్పాటు చేయబడింది. ఎన్సిఎస్సీఎస్సీ 01.05.2008 న సమర్పించిన నివేదికలో షెడ్యూల్డ్ కులాల ఉప వర్గీకరణ మరియు డి ఉపవర్గీకరణ కోసం రాజ్యాంగంలోని ఆర్టికల్ 341 ని సవరించాలని సిఫార్సు చేసింది. ఈ మేరకు ప్రధాన వాటాదారుల అభిప్రాయాలను పొందాలని ప్రభుత్వం నిర్ణయించింది. ఎన్సిఎస్సీఎస్సీ సిఫారసుపై రాష్ట్ర ప్రభుత్వాలు మరియు కేంద్రపాలిత పరిపాలన విభాగాలు వారి అభిప్రాయాలను త్వరగా తెలపాలని చివరిగా 09.12.2019 న గుర్తు చేశారు. అంతేకాకుండా, ఈ విషయం ప్రస్తుతం సుప్రీంకోర్టు పరిధిలో ఉంది.
ఈ సమాచారాన్ని సామాజిక న్యాయం మరియు సాధికారతశాఖ సహాయ మంత్రి శ్రీ. ఎ. నారాయణస్వామి రాజ్యసభకు లిఖితపూర్వక సమాధానంలో అందించారు.
ప్రధాన మంత్రి కార్యాలయం
భారతదేశం లోజాపాన్ రాయబారి శ్రీ హిరోశీ సుజుకీ భారతీయ వంటకాల ను చూపెట్టే ఒక వీడియో ను శేర్చేసిన ప్రధాన మంత్రి
భారతదేశం లో జాపాన్ రాయబారి శ్రీ హిరోశీ సుజుకీ భారతీయ వంటకాల ను చూపెడుతున్నటువంటి ఒక వీడియో ను ప్రధాన మంత్రి శ్రీ నరేంద్ర మోదీ శేర్ చేశారు. దానిలో శ్రీ హిరోశీ సుజుకీ తన ధర్మపత్ని తో కలసి భారతీయ వంటకాల ను ఆస్వాదిస్తుండడాన్ని చూడవచ్చును.
భారతదేశం లో జాపాన్ రాయబారి శ్రీ హిరోశీ సుజుకీ ట్వీట్ ను ప్రధాన మంత్రి శ్రీ నరేంద్ర మోదీ శేర్ చేస్తూ –
‘‘ఇది ఎటువంటి ఒక పోటీ అంటే అందులో మీరు ఓటమి పాలవడాన్ని చెడు గా అనుకోరు, శ్రీమాన్ రాయబారి గారు. మీరు భారతదేశం పాక కళ సంబంధి వైవిధ్యం తాలూకు మజా ను పొందుతూ మరి దానిని అంతటి నూతనమైనటువంటి పద్ధతి లో ఆవిష్కరించడాన్ని చూసి బాగుందనిపించింది. ఇక ముందు కూడాను ఇటువంటి వీడియో లు వస్తూ ఉంటే బాగుంటుంది.’’ అని పేర్కొన్నారు.
(
బొగ్గు మంత్రిత్వ శాఖ
భారత్, ఇండొనేషియా మధ్య దృశ్య మాధ్యమం ద్వారా బొగ్గుపై 5వ వర్కింగ్ గ్రూపు సమావేశం
కోవిడ్-19 మహమ్మారి కారణంగా అమలవుతున్న ప్రయాణ ఆంక్షల నేపథ్యంలో భారత్, ఇండొనేషియాలు బొగ్గుపై 5వ జాయింట్ వర్కింగ్ గ్రూప్  సమావేశాన్ని గురువారం న్యూఢిల్లీ నుంచి వీడియో కాన్ఫరెన్స్ ద్వారా భారత్ విజయవంతంగా నిర్వహించింది.
ఈ సమావేశానికి భారత ప్రభుత్వ బొగ్గు మంత్రిత్వ శాఖ అదనపు కార్యదర్శి వినోద్ కుమార్ తివారీ, రిపబ్లిక్ ఆఫ్ ఇండొనేషియా ఇంధన, ఖనిజవనరులు శాఖకు చెందిన ఖనిజాలు, బొగ్గు, పన్నేతర ఆదాయ మంత్రిత్వ శాఖ డైరెక్టర్ జాన్సన్ పక్పహాన్ సంయుక్తంగా అధ్యక్షత వహించారు. ప్రారంభోపన్యాసం చేస్తూ భారత్లో బొగ్గు రంగం గురించి, భవిష్యత్తు పరిస్థితి గురించి స్థూలంగా వివరించారు. ఆత్మనిర్భర్ భారత్ కింద బొగ్గులో స్వయం సమృద్ధికి సంబంధించిన విశేషాంశాలను చెబుతూ, ఇరు దేశాల మధ్య బొగ్గు రంగంలో వ్యాపారం ఆవశ్యకత గురించి వివరించారు.
బొగ్గు విధాన సంస్కరణలు, కారు బొగ్గు అన్వేషణ, వాణిజ్యపరమైన మైనింగ్ పై బొగ్గు మంత్రిత్వ శాఖ ప్రెజెంటేషన్లు ఇవ్వగా, ఇండొనేషియా అధికారులు బొగ్గు విధానం, ప్రస్తుత బొగ్గు వాణిజ్యం, ఇండొనేషియాలో పాతుకుపోయి ఉన్న బొగ్గు సామర్ధ్యం గురించి ప్రెజెంటేషన్లను ఇచ్చారు. భారత్కు చెందిన సిఎంపిడిఐఎల్, ఇండినేషియాకు చెందిన ఎంసిఆర్డిసి సాంకేతిక అంశాలను సమర్పించగా, తమకు అందుబాటులో ఉన్న నైపుణ్యాలను ఇచ్చి పుచ్చుకున్నారు. ఒక బహిరంగ చర్చను కూడా నిర్వహించారు.
పెట్టుబడిదారుల వారసత్వ వాణిజ్య ఆస్తులను గుర్తించడం కోసం భారతీయ పరిశ్రమల సమాఖ్య  నిర్వహించిన సమావేశం నిర్మొహమాటమైన చర్చలకు తావివ్వడమే కాక, భారత, ఇండొనేషియా ప్రభుత్వాలు వీటిని పరిష్కరించాలని కోరారు. ఈ చర్చల సందర్భంగా ఇరు దేశాలలో అభివృద్ధి చెందుతున్న వ్యాపార అవకాశాలను గురించి కూడా పట్టి చూపించారు.
ఈ ఫోరం ఆవల కూడా చర్చలను ముందుకు తీసుకువెళ్ళాలని నిర్ణయించారు.
రక్షణ మంత్రిత్వ శాఖ
దేశవ్యాప్తంగా తన క్షేత్ర స్థాయి కార్యాలయాలలో స్వచ్ఛతను సంస్థాగతీకరించిన రక్షణ ఉత్పత్తి విభాగం
దేశవ్యాప్తంగా 294 ప్రాంతాలలో డిపార్ట్మెంట్ ఆఫ్ డిఫెన్స్ ప్రొడక్షన్  పారిశుద్ధ్య డ్రైవ్ను నిర్వహించింది. అంతేకాకుండా, పార్లమెంటు సభ్యుల నుంచి వచ్చిన సూచనలలో పెండింగ్లో ఉన్న 9 అంశాలను, పిఎంఒ సూచించిన ఒక ప్రజా సమస్యను, 231 సా్వత్రిక ప్రజా సమస్యలను ఈ కాలంలో విభాగం పరిష్కరించింది. దాదాపు 850 భౌతిక ఫైళ్ళను సమీక్షించి, ఇందులో 322 ఫైళ్ళను తొలగించారు. ఇప్పటివరకూ చెత్త విక్రయాల నుంచి మొత్తంగా రూ. 10.72,00,960 ఆదాయం రాగా, మొత్తం 75,145 చదరపు అడుగుల స్థలం ఖాళీ అయింది.
తమ క్షేత్ర స్థాయి కార్యాలయాలు, స్థానిక యూనిట్లు, న్యూఢిల్లీలో ఉన్న కార్యాలయాల వ్యాప్తంగా డిపార్ట్మెంట్ ఆఫ్ డిఫెన్స్ ప్రొడక్షన్ 2 అక్టోబర్ 2022 నుంచి స్వచ్ఛతపై ప్రత్యేక ప్రచారం 2.0ను నిర్వహిస్తోంది. ఇది 14 నుంచి 30 సెప్టెంబర్, 2022 వరకు సన్నాహక దశగా ప్రారంభమైంది. ఈ కాలంలో ప్రచార సమయం కోసం లక్ష్యాలను గుర్తించారు. ఈ ఏడాది క్షేత్ర / వేరు ప్రాంతాలలో ఉన్న కార్యాలయాలపై ప్రత్యేక దృష్టి పెట్టారు. ప్రచార సమయంలో ప్రజా వినిమయ సీమ , సేవల బట్వాడాకు బాధ్యత వహించే కార్యాలయాలకు ప్రాధాన్యతను ఇస్తున్నారు.
ప్రత్యేక ప్రచారం 2.0 సమయంలో పారిశుద్ధ్య డ్రైవ్ కోసం గుర్తించిన మొత్తం 358 ఔట్ స్టేషన్ ప్రదేశాలలో 294 ప్రదేశాలను ఇప్పటికే కవర్ చేశారు. ఇలా గుర్తించిన ఔట్ స్టేషన్ ప్రదేశాలలో 16 రక్షణకు ప్రభుత్వ రంగ సంస్థలు, కర్మాగార యూనిట్లు తదితరాలు ఉన్నాయి. ప్రత్యేక ప్రచారం 2.0ను సమర్ధవంతమైన పర్యవేక్షణను నిర్ధారించేందుకు రక్షణ మంత్రిత్వ శాఖ అభివృద్ధి చేసిన ఆన్లైన్ డాష్బోర్డ్ / పోర్టల్కు డిపార్ట్మెంట్ ఆఫ్ డిఫెన్స్ ప్రొడక్షన్ దోహదం చేస్తూ, సహకరిస్తోంది,
నీతి ఆయోగ్
ప్రణాళిక రచన రంగంలో సహకారానికి భారతదేశం, సింగపూర్ లు కుదుర్చుకున్న ఎంఒయు కు ఆమోదం తెలిపిన మంత్రివర్గం
పట్టణ ప్రణాళిక రచన, అభివృద్ధి ల రంగంలో పరస్పర సహకారం కోసం భారతదేశం, సింగపూర్ లు కుదుర్చుకున్న అవగాహనపూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్ పోస్ట్ ఫ్యాక్టో ఆమోదాన్ని తెలిపింది. ఈ ఎంఒయు పై 2018 మే 31 న సంతకాలు జరిగాయి.
కేంద్ర రాష్ట్రప్రభుత్వ సంస్థలు, మ్యునిసిపల్ సంస్థలు నగరాభివృద్ధి నిర్వహణ ఇతర రంగాలకు సంబంధించి సింగపూర్ సంస్థల నైపుణ్యాలను అందుబాటు లోకి తెచ్చుకోవడానికి వీలు కల్పించడం తద్వారా నగరాభివృద్ధి రెజువినేషన్ కు, మిశన్కు తోడ్పాటును అందించడం ఈ ఎంఒయు ప్రధానోద్దేశం. ఇది ఎన్ఐటిఐ లో సామర్ధ్యాల నిర్మాణానికి వీలు కల్పిస్తుంది. అలాగే ఆధారాలతో కూడిన ఆచరణాత్మక విధానాల రచనకు, పరిశీలనకు అవసరమైన నైపుణ్యాలను అధికారులకు కల్పించడానికి ఇది తోడ్పడుతుంది. ఆ రకంగా ఎన్ఐటిఐ తనకు అప్పగించిన నూతన పాత్ర అయిన మేధో మథన వ్యవస్థ గా మరింత సమర్ధంగా పనిచేయడానికి వీలు కలుగుతుంది.
ఈ ఎంఒయు లో భాగంగా, ప్రణాళిక రచన రంగంలో సామర్ధ్యాల నిర్మాణం, అర్బన్ ప్లానింగ్ పై దృష్టి, నీరు, మురుగుపారుదల వ్యవస్థల నిర్మాణం, ఘన వ్యర్థాల నిర్వహణ, మంచి రవాణా వ్యవస్థ, పబ్లిక్ ఫైనాన్సింగ్  వంటి వాటిని చేపట్టడం జరుగుతుంది.
కీలక ప్రభావం:
మెరుగైన విధానాలకు సంబంధించిన సమాచారాన్ని అందించడం, సామర్ద్యాల నిర్మాణం, కేంద్ర,రాష్ట్ర ప్రభుత్వాల స్థాయిలో నగరాభివృద్ధి, నీరు, మురుగునీటిపారుదల నిర్వహణ, ఘన వ్యర్థాల నిర్వహణ, మెరుగైన రవాణా వ్యవస్థ, పబ్లిక్ ఫైనాన్సింగ్  తదితర రంగాలలో ప్రభుత్వ సంస్థలకు గట్టి మద్దతును ఇవ్వడం వంటి వాటికి ఈ ఎంఒయు ఉపకరిస్తుంది.
లబ్దిదారులు:
కేంద్ర, రాష్ట్రప్రభుత్వాల అధికారులు, నగర ప్రాంతాలకు చెందిన స్థానిక సంస్థల అధికారులు తమ పరిజ్ఞాన స్థాయి ని పెంచుకునేందుకు ప్రత్యక్షంగా ఇది ఉపయోగపడుతుంది. ఇది అంతిమంగా నగరాలలో పౌర సేవలు సదుపాయాలు మెరుగుపడడానికి దోహదపడుతుంది.
నీతి ఆయోగ్
సామాజిక, ఆర్థిక, పారిశ్రామిక, ప్రాంతీయ అభివృద్ధి కార్యక్రమాలకు సంబంధించి రష్యన్ ఫెడరేషన్ ఆర్థికాభివృద్ధి మంత్రిత్వశాఖకు, నీతి ఆయోగ్కు మధ్య అవగాహనా ఒప్పందానికి కేబినెట్ అనుమతి.
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్రకేబినెట్, నేషనల్ ఇన్స్టిట్యూట్ ఫర్ ట్రాన్స్ఫార్మింగ్ ఇండియా  ఆయోగ్, రష్యన్ ఫెడరేషన్ ఆర్థికాభివృద్ధి మంత్రిత్వశాఖ కు మధ్య సామాజిక, ఆర్థిక, పారిశ్రామిక, ప్రాంతీయ అభివృద్ధి కార్యక్రమాలకు సంబంధించి అవగాహనా ఒప్పందం కుదుర్చుకునేందుకు అనుమతినిచ్చింది.
సామాజిక, ఆర్థిక, పారిశ్రామిక, ప్రాంతీయ అభివృద్ధికి సంబంధించిన ఫ్రేమ్వర్క్ రూపకల్పన, వ్యూహాలు, కార్యక్రమాల అమలు విషయంలో పరస్పర సహకారాన్ని అందిపుచ్చుకోవడం ఈ అవగాహనా ఒప్పందం లక్ష్యం. ఇది ఒకరి సానుకూలతలను, మార్కెట్, సాంకేతికత, విధానాలు తదితరాలను మరొకరు అర్థం చేసుకోవడానికి అనువైన వాతావరణాన్ని, ఫ్రేమ్వర్క్ను కల్పిస్తుంది.
ఈ అవగాహనా ఒప్పందం కింది అంశాలలో సహకారానికి సంబంధించినదిః
1.పరస్పర ఆసక్తికలిగిన అంశాలకు సంబంధించిన ప్రాజెక్టులలో సంయుక్త పరిశోధనా ప్రాజెక్టుల నిర్వహణ, అమలు
(2. అభివృద్ధి కార్యక్రమాలు, దానికి సంబంధించి ప్రభుత్వ వ్యూహాలు వంటి వాటితోసహా ఇరువైపులా పరస్పర ఆసక్తిగల పరిశోధన పనుల సమాచారాన్ని ఇచ్చిపుచ్చుకోవడం,
3. ఇరుదేశాల వైపు నుంచి సంబంధిత నిపుణులు సంయుక్త కార్యక్రమాలలో పాల్గొనడం.
4. సెమినార్లు, సదస్సులు, అంగీకరించిన అజెండాపై సమావేశాలు నిర్వహించడం
5. ఇరువైపులా పరస్పర అనుమతితో పరస్పర సహకారం
విద్యుత్తు మంత్రిత్వ శాఖ
ఇటువంటి తరహాలో దేశంలోనే మొదటిదైన ఈవీ ఛార్జింగ్ ప్లాజాను ప్రారంభించిన కేంద్ర విద్యుత్ శాఖ మంత్రి
ఈఈఎస్ఎల్, యుఎస్ఎయిడ్ సంయుక్త చొరవతో ఇండోర్ ఎయిర్ క్వాలిటీ ఫర్ సేఫ్టీ అండ్ ఎఫిషియెన్సీ  ను మెరుగుపరచడానికి మంత్రి రెట్రోఫిట్ ఆఫ్ ఎయిర్ కండిషనింగ్ను ప్రారంభించారు
ఈ రెండు కార్యక్రమాలు శక్తి సామర్థ్యం, ఇ-మొబిలిటీని ప్రోత్సహించడం, ఇండోర్ గాలి నాణ్యతను మెరుగుపరచడంపై దృష్టి పెడతాయి
ఇంధన సామర్థ్యాన్ని పెంచడం, ఇ-మొబిలిటీని ప్రోత్సహించడం లక్ష్యంగా విద్యుత్, నూతన, పునరుత్పాదక ఇంధన శాఖ మంత్రి శ్రీ ఆర్.కె. సింగ్ ఈ రోజు భారతదేశపు మొట్టమొదటి పబ్లిక్ ఈవీ  ఛార్జింగ్ ప్లాజాను న్యూ ఢిల్లీ లోని చెల్మ్స్ ఫోర్డ్ క్లబ్ లో ప్రారంభించారు. ఈ సందర్భంగా శ్రీ సింగ్ మాట్లాడుతూ “ఇ-మొబిలిటీని భారతదేశంలో సర్వవ్యాప్తి, సౌకర్యవంతంగా చేయడానికి ఈవీ ఛార్జింగ్ ప్లాజా ఒక కొత్త మార్గం అని అన్నారు. దేశంలో బలమైన ఇ-మొబిలిటీ పర్యావరణ వ్యవస్థను రూపొందించడానికి ఇటువంటి వినూత్న కార్యక్రమాలు తప్పనిసరి అని తెలిపారు. ఈఈఎస్ఎల్, ఎన్డిఎంసి సంస్థలను ఆయన అభినందించారు.
ఈవీ లను సేకరించడం కోసం ఉత్పన్నమయ్యే డిమాండ్ కు అనుగుణంగా పబ్లిక్ ఛార్జింగ్ స్టేషన్  అమలులోకి తెచ్చే ఏర్పాట్లు జరుగుతున్నాయి. ఇందు కోసం వినూత్న వ్యాపార నమూనాలను గుర్తించడం ద్వారా భారతదేశంలో ఈవీ పర్యావరణ వ్యవస్థ అభివృద్ధికి ఈఈఎస్ఎల్ నాయకత్వం వహిస్తుంది. ఈఈఎస్ఎల్, ఎన్డిఎంఎస్ సహకారంతో సెంట్రల్ ఢిల్లీలో దేశం లోనే మొట్టమొదటి పబ్లిక్ ఈవీ ఛార్జింగ్ ప్లాజాను స్థాపించింది. ఈ ప్లాజా వివిధ స్పెసిఫికేషన్ల 5 ఎలక్ట్రిక్ వెహికల్ ఛార్జర్లను అందుబాటులోకి తెస్తుంది.
విద్యుత్ మంత్రిత్వ శాఖ కార్యదర్శి శ్రీ సంజీవ్ నందన్ సహాయ్ ఈవీ ప్లాజా ప్రారంభోత్సవం సందర్భంగా మాట్లాడుతూ “ఛార్జింగ్ ప్లాజా, విస్తృత శ్రేణి ఎలక్ట్రిక్ వాహనాలతో దాని అనుకూలతతో ఇ-మొబిలిటీ స్వీకరణకు ఎంతో దోహదపడుతుందన్నారు. ఇది ఈవీ ఛార్జింగ్ కి ఇబ్బంది లేకుండా వినియోగదారులకు సౌకర్యవంతంగా ఉంటుంది, తద్వారా ఇ-మొబిలిటీ స్వీకరణ ఆకర్షణీయమైన ప్రతిపాదన అవుతుంది, అని నందన్ సహాయ్ తెలిపారు.
కేంద్ర విద్యుత్ మంత్రి శ్రీ ఆర్ కె సింగ్ ఈ రోజు “రెట్రోఫిట్ ఆఫ్ ఎయిర్ కండిషనింగ్ ఫర్ ఇండోర్ ఎయిర్ క్వాలిటీ ఫర్ సేఫ్టీ అండ్ ఎఫిషియెన్సీ”  జాతీయ కార్యక్రమాన్ని కూడా ప్రారంభించారు.
గాలి నాణ్యత పడిపోవడం కొంతకాలంగా ఆందోళన కలిగిస్తుంది కోవిడ్ మహమ్మారి నేపథ్యంలో ఇది మరింత ప్రాముఖ్యత సంతరించుకుంది. ప్రజలు తమ కార్యాలయాలు మరియు బహిరంగ ప్రదేశాలకు తిరిగి వచ్చేటప్పుడు, నివాస సౌకర్యం, శ్రేయస్సు, ఉత్పాదకత, మొత్తం ప్రజారోగ్యానికి మంచి ఇండోర్ గాలి నాణ్యతను కాపాడుకోవడం చాలా అవసరం.
ఈ పరిస్థితుల్లో ఈఈఎస్ఎల్ రెట్రోఫిట్ ఆఫీస్ ఎయిర్ కండిషనింగ్, వెంటిలేషన్ వ్యవస్థ ఏర్పాటుకు సన్నద్ధం అయింది. యు.ఎస్. ఏజెన్సీ ఫర్ ఇంటర్నేషనల్ డెవలప్మెంట్  మైత్రి కార్యక్రమ భాగస్వామ్యంతో ఆరోగ్యకరమైన, పొదుపుతో విద్యుత్ వాడకం గల భవనాల కోసం అభివృద్ధి చేసిన “భద్రత, సమర్థత కోసం ఇండోర్ వాయు నాణ్యతను మెరుగుపరచడానికి రెట్రోఫిట్ ఆఫ్ ఎయిర్ కండిషనింగ్” కోసం ఇది పెద్ద ప్రయత్నం.
ప్రధాన మంత్రి కార్యాలయం
పార్లమెంటు నూతన భవనం పై కప్పు మీదఅమర్చినజాతీయ చిహ్నాన్ని ఆవిష్కరించిన ప్రధాన మంత్రి
పార్లమెంటు నిర్మాణం లోభాగంపంచుకొన్న శ్రమజీవుల ను కలసి వారితో మాట్లాడిన ప్రధాన మంత్రి
పార్లమెంటు నూతన భవనం పై కప్పు మీద అమర్చిన జాతీయ చిహ్నాన్ని ప్రధాన మంత్రి శ్రీ నరేంద్ర మోదీ ఈ రోజు న ఉదయం ఆవిష్కరించారు.
ప్రధాన మంత్రి ఒక ట్వీట్ లో -
‘‘పార్లమెంట్ నూతన భవనం పై కప్పు మీద అమర్చిన జాతీయ చిహ్నాన్ని ఆవిష్కరించే గౌరవం ఈ రోజు న ఉదయం పూట నాకు లభించింది.’’ అని పేర్కొన్నారు.
This morning, I had the honour of unveiling the National Emblem cast on the roof of the new Parliament. pic.twitter.com/T49dOLRRg1
— Narendra Modi  July 11, 2022
కొత్త పార్లమెంటు నిర్మాణ పనుల లో పాలుపంచుకొన్న శ్రమజీవుల తో ప్రధాన మంత్రి భేటీ అయ్యి, వారితో మాట్లాడారు.
‘‘పార్లమెంటు నిర్మాణం లో భాగం పంచుకొన్న శ్రమజీవుల తో నేను జరిపినభేటీ అపురూపమైనటువంటిదిగా ఉంది. వారి ప్రయాసల ను చూసుకొని మనం గర్వపడుతున్నాం; మరి మన దేశ ప్రజల కోసం వారు అందించినటువంటి తోడ్పాటు ను మనం ఎప్పటికీ గుర్తుపెట్టుకొంటాం.’’ అని ప్రధాన మంత్రి తెలిపారు.
I had a wonderful interaction with the Shramjeevis who have been involved in the making of the Parliament. We are proud of their efforts and will always remember their contribution to our nation. pic.twitter.com/p4LUFmCTDx
— Narendra Modi  July 11, 2022
జాతీయ చిహ్నాన్ని కాంస్యం తో రూపొందించారు. దీని మొత్తం బరువు 9500 కిలోగ్రాములు ఉంది. కంచు లోహాన్ని కరగించి పోత పోసి దీనిని తయారు చేయడం జరిగింది. జాతీయ చిహ్నం ఎత్తు 6.5 మీటర్లు ఉంది. పార్లమెంట్ నూతన భవనం యొక్క కేంద్రీయ రంగశాల కు అగ్రభాగాన ఈ సూచక చిహ్నాన్ని ఏర్పాటు చేయడం జరిగింది. ఈ చిహ్నానికి ఊతం గా ఉండటం కోసం దాదాపు గా 6500 కిలోగ్రాముల బరువు కలిగిన ఒక ఉక్కు సహాయక నిర్మాణాన్ని కూడా చేపట్టి పూర్తి చేయడమైంది.
పార్లమెంటు నూతన భవనం యొక్క పై కప్పు మీద జాతీయ చిహ్నాన్ని ఏర్పాటు చేయాలి అనే భావన తో పాటు సంబంధిత రేఖాచిత్రాలు మరియు ప్రక్రియ లు ఎనిమిది వివిధ దశ ల గుండా సాగాయి. బంకమట్టి నమూనా ను తీర్చిదిద్దడం/ కంప్యూటర్ గ్రాఫిక్ ను తయారు చేయడం మొదలుకొని కంచు ను కరిగించి పోత పోయడం మరియు మెరుగులు పెట్టడం వరకు ఆ దశల లో భాగం అయ్యాయి.
ప్రధాన మంత్రి కార్యాలయం
ప్రధాన మంత్రి తోసమావేశమైన ఉత్తర్ ప్రదేశ్ గవర్నరు
ప్రధాన మంత్రి శ్రీ నరేంద్ర మోదీ తో ఉత్తర్ ప్రదేశ్ గవర్నరు శ్రీమతి ఆనందీబెన్ పటేల్ నిన్నటి రోజు న సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
‘‘ఉత్తర్ ప్రదేశ్ గవర్నరు శ్రీమతి @anandibenpatel నిన్నటి రోజు న అంటే జులై 26 వ తేదీ నాడు ప్రధాన మంత్రి శ్రీ @narendramodi తో సమావేశమయ్యారు.’’ అని పేర్కొంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
కొవిడ్-19 సంక్షోభం నేపథ్యంలో ఆహారధాన్యాల పంపిణీ
కొవిడ్-19 సంక్షోభం నేపథ్యంలో జాతీయ ఆహార భద్రత చట్టం, 2013  పరిధిలో ఉన్న లబ్ధిదారులకు మూడు నెలల పాటు, అంటే ఈ ఏడాది ఏప్రిల్, మే, జూన్ నెలల్లో, అదనంగా ఉచిత పంపిణీ చేయడానికిగాను అన్ని రాష్ట్రాలకు/కేంద్రపాలిత ప్రాంతాలకు మొత్తం సుమారు 121 లక్షల మెట్రిక్ టన్నుల  ఆహారధాన్యాలను ‘ప్రధాన మంత్రి గరీబ్ కళ్యాణ్ అన్న యోజన’  ఒకటో దశలో భాగం గా కేటాయించడం జరిగిందని కేంద్ర వినియోగదారు వ్యవహారాలు, ఆహారం, ప్రజా పంపిణీ శాఖ సహాయ మంత్రి శ్రీ దాన్వే రావు సాహెబ్ దాదారావు బుధవారం రాజ్య సభ లో ఇచ్చిన ఒక లిఖితపూర్వక సమాధానం లో తెలిపారు.
పిఎంజికెఎవై రెండో దశ లో భాగం గా ఐదు నెలల పాటు, అంటే ఈ ఏడాది జులై నుంచి నవంబర్ వరకు ఈ పథకాన్ని పొడిగించి, అన్ని రాష్ట్రాలు/కేంద్రపాలిత ప్రాంతాలకు 201 ఎల్ఎమ్ టి ఆహారధాన్యాలను ఉచితంగా కేటాయించడమైందని కూడా మంత్రి వివరించారు. అన్ని రాష్ట్రాలు/కేంద్రపాలిత ప్రాంతాలు జులై లో మొత్తం ఆహార ధాన్యాల్లో 90 శాతం, ఆగస్టులో 85 శాతం పంపిణీ చేయగా, ఈ సెప్టెంబర్ నెలలో దాదాపు 20 శాతం ఆహార ధాన్యాలను పంపిణీ చేశాయి.
లక్షిత ప్రజా పంపిణీ వ్యవస్థ  సంస్కరణల్లో భాగంగా ‘ఒక దేశం, ఒక రేషన్ కార్డు’  ప్రణాళిక ను అమలు చేయడం జరుగుతోందని, ఎన్ఎఫ్ఎస్ఎ పరిధిలో ఉన్న వలస రేషన్ కార్డుదారులు ప్రజాపంపిణీ వ్యవస్థ  ద్వారా వారికి దక్కే ఆహారధాన్యాలను దేశం లో ఎక్కడైనా సరే తాము కోరుకున్న ఎలక్ట్రానిక్ పాయింట్ ఆఫ్ సేల్  ఆధారిత చౌక ధర దుకాణం  నుంచి తీసుకొనేందుకు వీలు కల్పించడమే టిపిడిఎస్ సంస్కరణల ధ్యేయం. వలస రేషన్ కార్డుదారులు వారి వద్ద ఇప్పుడు ఉన్న అదే రేషన్ కార్డు ను ఇపిఒఎస్ పరికరం లో బయోమెట్రిక్/ఆధార్ ప్రమాణీకరణ పూర్తి చేసిన అనంతరం ఆహారధాన్యాలను అందుకోవచ్చని మంత్రి వివరించారు. ఇంతవరకు ఈ సదుపాయం 26 రాష్ట్రాలు/కేంద్రపాలిత ప్రాంతాలలో దాదాపుగా 65 కోట్ల మంది లబ్దిదారులకు ప్రయోజనం చేకూర్చిందని మంత్రి తన సమాధానంలో పేర్కొన్నారు.
ప్రధాన మంత్రి కార్యాలయం
బ్రెసిలియాలో 11వ బ్రిక్స్ సమ్మిట్ సందర్భంగా బ్రిక్స్ బిజినెస్ కౌన్సిల్ మరియు న్యూ డెవలప్మెంట్ బ్యాంక్తో లీడర్స్ డైలాగ్లో ప్రధాన మంత్రి చేసిన వ్యాఖ్యల అనువాదం
గౌరవనీయులైన చైర్మన్,
గౌరవనీయులు,
బ్రిక్స్ బిజినెస్ కౌన్సిల్ మరియు న్యూ డెవలప్మెంట్ బ్యాంక్ సభ్యులు, ఈ చర్చలో నేను చేరినందుకు సంతోషిస్తున్నాను. బ్రిక్స్ దేశాల మధ్య ఆచరణాత్మక సహకారానికి ఈ రెండు యంత్రాంగాలు ఉపయోగకరమైన వేదికలు .అతని ప్రయత్నాలకు నేను ఆయనకు కృతజ్ఞతలు తెలుపుతున్నాను.
ప్రపంచ ఆర్థిక వృద్ధికి బ్రిక్స్ దేశాలు ఆశాకిరణం. మా వ్యాపారాల యొక్క ఆవిష్కరణ మరియు కృషి మా శక్తికి మూలం.
నేటి యుగంలో, ప్రతి వ్యాపార అవకాశాన్ని గుర్తించడం మరియు దానిని వెంటనే సద్వినియోగం చేసుకోవడం చాలా ముఖ్యం.
ఈ సందర్భంలో నేను ఒక విషయాన్ని సూచించాలనుకుంటున్నాను.
ముందుగా, కౌన్సిల్ తదుపరి శిఖరాగ్ర సమావేశం నాటికి $500 బిలియన్ల ఇంట్రా-బ్రిక్స్ వాణిజ్య లక్ష్యాన్ని సాధించడానికి రోడ్మ్యాప్ను రూపొందించింది. ఈ ప్రయత్నంలో మన మధ్య ఆర్థిక అనుబంధాల గుర్తింపు ముఖ్యమైనది.
రెండవది, ఐదు దేశాలలో అనేక వ్యవసాయ-టెక్ స్టార్టప్లు ఉద్భవించాయి. అనుభవాలను పంచుకోవడానికి మరియు మా పెద్ద మార్కెట్ల ప్రయోజనాన్ని పొందడానికి వారి నెట్వర్క్ ఉపయోగపడుతుంది. ఈ స్టార్టప్ల ద్వారా వ్యవసాయంలో సాంకేతికత మరియు డేటా అనలిటికల్ సాధనాల వినియోగాన్ని కూడా ప్రోత్సహించనున్నారు.
మూడవదిగా, సార్వత్రిక ఆరోగ్య కవరేజీని ఎదుర్కొంటున్న సవాళ్లను పరిష్కరించడానికి, డిజిటల్ హెల్త్ అప్లికేషన్ల వినియోగంపై భారతదేశంలో హ్యాకథాన్ నిర్వహించడాన్ని కౌన్సిల్ పరిగణించవచ్చు.
నాల్గవది, చిన్న మరియు మధ్యతరహా పరిశ్రమల కోసం వర్కింగ్ గ్రూప్ ఉత్తమ పద్ధతుల మార్పిడిని సులభతరం చేస్తుంది.
BRICS వ్యాపార సంఘం బ్రిక్స్ పే, క్రెడిట్ రేటింగ్ ఏజెన్సీ, రీఇన్స్యూరెన్స్ పూల్ మరియు సీడ్ బ్యాంక్ వంటి విషయాలపై ప్రారంభ పురోగతి నుండి ఆచరణాత్మక మద్దతు యొక్క గొప్ప ప్రయోజనాన్ని పొందుతుంది.
న్యూ డెవలప్మెంట్ బ్యాంక్ మరియు బ్రిక్స్ బిజినెస్ కౌన్సిల్ మధ్య భాగస్వామ్య ఒప్పందం రెండు సంస్థలకు ఉపయోగపడుతుంది.
మన ఆర్థిక వ్యవస్థలకు పెద్ద మౌలిక సదుపాయాల ఫైనాన్స్ అవసరం. ఈ ప్రాంతంలో న్యూ డెవలప్మెంట్ బ్యాంక్ విలువైన సహాయాన్ని అందించగలదని నేను నమ్ముతున్నాను.
ఎన్డిబి ద్వారా ప్రాజెక్ట్ ప్రిపరేషన్ ఫండ్ ప్రారంభించడాన్ని నేను స్వాగతిస్తున్నాను.
ఎన్డిబి పోర్ట్ఫోలియోలో ప్రైవేట్ రంగ ప్రాజెక్టులు ఉండటం వల్ల బ్యాంక్ ఉనికి పెరుగుతుంది.
మిత్రులారా,
నేను బ్రిక్స్ దేశాలు మరియు ఎన్డిబి విపత్తు తట్టుకునే మౌలిక సదుపాయాల చొరవ కోసం కూటమిలో చేరాలని అభ్యర్థిస్తున్నాను.
విపత్తు తట్టుకునే మౌలిక సదుపాయాల కోసం మార్గదర్శక సూత్రాలను రూపొందించడంలో ఎన్డిబి తో కలిసి పని చేయడానికి భారతదేశం సంతోషిస్తుంది.
భారతదేశంలో ఎన్డిబి ప్రాంతీయ కార్యాలయాన్ని స్థాపించే పనిని త్వరగా పూర్తి చేయాలని నేను అభ్యర్థిస్తున్నాను. ఇది మన ప్రాధాన్య ప్రాంతాల్లోని ప్రాజెక్టులకు ఊతం ఇస్తుంది.
మిత్రులారా,
భారతదేశంలో పెరుగుతున్న పెట్టుబడి అవకాశాలు మరియు నూతన ఆవిష్కరణల పర్యావరణ వ్యవస్థ గురించి మీకు బాగా తెలుసు.
2022 నాటికి కొత్త భారతదేశాన్ని నిర్మించాలని మరియు భారతదేశ అభివృద్ధి ప్రయాణంలో భాగం కావాలని నేను మీ అందరినీ ఆహ్వానిస్తున్నాను.
మిత్రులారా,
కౌన్సిల్ మరియు ఎన్డిబి యొక్క పూర్తి సహకారంతో మాత్రమే బ్రిక్స్ ఆర్థిక సహకారాన్ని బలోపేతం చేయాలనే మా కల సాకారం కాగలదని చెబుతూ నేను ముగిస్తున్నాను.
ఈ ప్రయోజనం కోసం మీ ప్రయత్నాలలో భారతదేశం మీకు తోడుగా ఉంది.
చాలా ధన్యవాదాలు .
(Visitor Counter : 50